शनि दोष से बचने के लिए लोग कई तरह के उपाय करते हैं। शनि दोष लगने पर जीवन के सभी कार्य असफल होने लग जाते हैं और सेहत भी अक्सर खराब रहती है। शनि देव के प्रकोप से बचने के लिए सबसे उत्तम उपाय शनिवार के दिन इनकी पूजा करना, इन्हें तेल अर्पित करना और काली चीजों का दान करना होता है। इसके अलावा नीचे बताए गए मंत्रों को पढ़ने से भी शनि देव के प्रकोप से बचा जा सकता है।
शनि देव के प्रयोग से बचने के लिए पढ़े ये पांच मंत्र
पहला मंत्र
ॐ शन्नोदेवीरभिष्टय आपो भवन्तु पीतये शन्योरभिस्त्रवन्तु न:।
दूसरा मंत्र
ॐ प्रां प्रीं प्रौं स: शनैश्चराय नम:
तीसरा मंत्र
कोणस्थ पिंगलो बभ्रु: कृष्णो रौद्रोन्तको यम:।
सौरि: शनैश्चरो मंद: पिप्पलादेन संस्तुत:।।
चौथा मंत्र
शनि का तंत्रोक्त मंत्र- ॐ प्रां प्रीं प्रौं स: शनैश्चराय नम:
पांचवा मंत्र
मंत्र- ॐ ऐं ह्लीं श्रीशनैश्चराय नम:।
ऊपर बताए गए मंत्रों का जाप आप 23,000 बार करें। इन मंत्रों का जाप अगर आप खुद से नहीं कर सकते हैं तो किसी और से करवा दें। ये मंत्र बेहद ही चमत्कारी होते हैं और इन मंत्रों का जाप करने से शनि ग्रह का प्रकोप कम हो जाता है। जिन लोगों की कुंडली में भी शनि ग्रह भारी है वो इन मंत्रों का जाप जरूर करें।
मंत्र जाप करते समय रखें इन बातों का ध्यान
- इन मंत्रों का जाप करने से पहले आप इनका उच्चारण सही से करना सीख लें। क्योंकि इन मंत्रों का गलत जाप करने से इनसे जुड़ा फल नहीं मिलता है।
अगर आप खुद से इन मंत्रों का जाप नहीं कर सकते हैं तो आप किसी पंड़ित से इनका जाप करवा लें।
- इन मंत्रों का जाप आप शनिवार के दिन से ही शुरू करें। जिस दिन आपका ये जाप खत्म हो जाए उस दिन आप शनि मंदिर में जाकर उनको तेल चढ़ा दें और शनिदेव से प्रार्थन करें की अगर आप से मंत्र पढ़ते समय कोई भूल हो गई है तो वो उसे माफ कर दें।
- इन मंत्रों का जाप शनि जयंती पर करने से विशेष लाभ मिलता है। इसलिए आप इन मंत्रों का जाप शनि जयंती के दिन भी कर सकते हैं।
ऊपर बताए गए मंत्रों के अलावा आप भगवान शिव के पंचाक्षर मंत्र 'ॐ नमः शिवाय' और 'ॐ त्र्यंबकं यजामहे सुगन्धिं पुष्टिवर्द्धनं उर्वारुकमिव बन्धनान् मृत्योर्मुक्षीय मामृतात्' का जाप भी कर सकते हैं। इन दोनों मंत्रों का जाप करने से भी शनि देव के बुरे प्रभाव से बचा जा सकता है। आप इन दोनों मंत्रों का जाप सोमवार के दिन से ही शुरू करें।
ये उपाय भी आजमाएं
- शनि देव के प्रकोप से बचने के लिए आप शनिवार के दिन काले रंग की चीजों का दान करें और काले कपड़े पहने।
- शनिवार के दिन तेल खरीदकर उस तेल को मंदिर में चढ़ाएं।
- इस दिन लोहे की चीजों का दान करना भी शुभ माना जाता है। लोहे के अलावा आप शनिवार के दिन चप्पल का दान भी कर सकते हैं।
इन उपायों की मदद से शनि देव के प्रकोप से बचा जा सकता है।